Temeljem odredbe članka 17. i 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 98/18 i 112/19, u nastavku teksta: Zakon), Povjerenstvo imenovano za provedbu Javnog natječaja, objavljuje

**OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI TE PRAVNI IZVORI ZA PRIPREMANJE KANDIDATA ZA TESTIRANJE**

za radno mjesto iz Javnog natječaja

za prijam u službu na neodređeno puno radno vrijeme na radno mjesto

stručnog suradnika/stručne suradnice za komunalne poslove – komunalno prometni redaru Jedinstvenom upravnom odjelu

Općine Fužine („Narodne novine“, broj 112 od 2021. godine)

**1. OPIS POSLOVA**

* obavlja poslove komunalnog redara, osobito patrolnu službu, uviđaje piše zapisnike, vodi upravni prvostupanjski postupak iz oblasti komunalnog redarstva, izriče i naplaćuje mandatne kazne, daje izvještaje o napravljenim prekršajima, predlaže pokretanje prekršajnih postupaka pred nadležnim tijelima koje provodi upravno tijelo,
* obavlja nadzor i brine o nesmetanom odvijanju prometa i regulaciji parkiranja na području Općine te sankcionira remećenje prometnih pravila,
* donosi rješenja kojima nalaže fizičkim i pravnim osobama radnje u svrhu održavanja nesmetanog prometa, predlaže mjere za unapređenje stanja u prometu;
* upravlja prometom te vrši poslove nadzora i premještanja nepropisno zaustavljenih i parkiranih vozila,
* izriče mandatne kazne te predlaže pokretanje prekršajnog postupka iz područja prometnog redarstva; prati stanje naplate i vodi evidenciju naplaćenih kani po pitanju komunalnog i prometnog redarstva,
* ovisno o provedenom očevidu, potiče pravovremeno održavanje komunalne infrastrukture, prijavljuje nadležnom službeniku uočene promjene vlasnika objekata i pojavu novih obveznika komunalne naknade i općinskih poreza,
* prati stanje bespravne izgradnje i sudjeluje u predlaganju mjera za njeno suzbijanje, postupa i izdaje akte prema drugim propisima u kojima je komunalni redar ovlaštena za postupanje (Zakon o građenju i Zakon o održivom gospodarenju otpadom),
* vodi evidenciju poljoprivrednog zemljišta na području Općine Fužine te sudjeluje u pripremi i izradi programa raspolaganja poljoprivrednim zemljištem u vlasništvu RH, prati stanja i podnosi izvješća i mjere za unapređenje stanja;
* prati izvršavanje ugovornih obveza koje se obavljaju putem KTD-a;
* vodi evidenciju javnih površina i izrađuje nacrte rješenja za korištenje;
* priprema provedbu postupka za koncesije te prati stanje i podnosi izvješća te vodi propisane evidencije iz navedenog područja te vodi registar nerazvrstanih cesta, predlaže odgovarajuće postupke evidentiranja;
* surađuje sa višim savjetnikom za komunalne poslove i stručnim suradnikom za komunalne poslove;
* ostale poslove po nalogu pročelnika.

**2. PODACI O PLAĆI**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Fužine („Službene novine Općine Fužine“ broj 09/2020, 02/2021 i 04/2021) te Kolektivnim ugovorom za zaposlene u Jedinstvenom upravnom odjelu Općine Fužine („Službene novine Općine Fužine“ broj 06/2020).

Slijedom navedenog, plaću radnog mjesta čini umnožak koeficijenta radnog mjesta 2,10 i osnovice za obračun plaće 4.150,00 kuna bruto, uvećan za 0,5% za svaku navršenu godinu radnog staža (za puno radno vrijeme).

**3. NAČIN OBAVLJANJA PRETHODNE PROVJERE ZNANJA I SPOSOBNOSTI**

Testiranju mogu pristupiti kandidati čije su prijave potpune, pravodobne te ispunjavaju formalne uvjete iz Javnog natječaja.

Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će isti biti obaviješteni o danu, vremenu i mjestu održavanja prethodne provjere znanja i sposobnosti najmanje 5 (pet) dana prije održavanja provjere, a ta obavijest bit će istaknuta i na web stranici Općine Fužine [www.fuzine.hr](http://www.fuzine.hr).

Kandidati koji ne ispunjavaju formalne uvjete iz Javnog natječaja bit će o tome obaviješteni pisanim putem.

Ako kandidat ne pristupi provjeri, smatrat će se da povlači prijavu na javni natječaj.

Prethodna provjera znanja i sposobnosti kandidata za radno mjesto iz natječaja obavit će se putem pisanog testiranja i intervjua.

Za provjeru znanja i sposobnosti kandidatima se dodjeljuje određeni broj bodova od 1 do 10. Pisano testiranje sastoji se od 10 pitanja – 10 bodova.

Smatra se da je kandidat položio pisano testiranje ako ostvari najmanje 50% ukupnog broja bodova. Kandidat koji je ostvario najmanje 50% ukupnog broja bodova na pisanom testiranju može pristupiti razgovoru s Povjerenstvom, odnosno na intervju, isti dan.

Povjerenstvo za provedbu javnog natječaja kroz razgovor (intervju) s kandidatima utvrđuje interese, ciljeve i motivaciju kandidata za rad. Razgovor (intervju) s kandidatima se provodi sa svakim kandidatom pojedinačno.

Svaki član Povjerenstva boduje samostalno svakog kandidata, a konačni rezultat je zbroj pojedinačno danih bodova. Rezultati intervjua boduju se od 1 do 10 bodova.

Ukupan broj bodova kojeg kandidat može postići je 20 i to u području provjere znanja i sposobnosti 10 i intervju 10.

Nakon provedenog postupka, što uključuje testiranje i intervju, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova koji uz Izvješće o provedbenom postupku, kojeg potpisuju svi članovi Povjerenstva, dostavlja pročelniku Općine Fužine.

Na temelju rang liste pročelnik donosi Rješenje o prijmu u službu koji se dostavlja svim kandidatima s rang liste kandidata.

Prije donošenja Rješenja o prijmu izabrani kandidat/kandidatkinja dostavlja Uvjerenje o zdravstvenoj sposobnosti.

**4. PRAVNI IZVORI ZA PRIPREMANJE KANDIDATA ZA TESTIRANJE**

Pisana provjera znanja koja će se vršiti putem testova s pitanjima jednakim za sve kandidate obuhvaća:

1. Statut Općine Fužine („Službene novine Općine Fužine“ broj 07/2018, 01/2020 i 01/2021),
2. Odluka o komunalnom redu („Narodne novine“ broj 08/2019)
3. Odluka o nerazvrstanim cestama i javno prometnim površinama na području Općine Fužine (Službene novine PGŽ 33/07, 14/10 i 15/14)
4. Odluka o davanju u zakup i na privremeno korištenje javnih površina i zemljišta u vlasništvu Općine Fužine („Službene novine“ Općine Fužine broj 09/20)
5. Zakon o komunalnom gospodarstvu („Narodne novine“ broj 68/18, 110/18, 32/20)
6. Zakon o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20
7. Zakon o koncesijama („Narodne novine” broj 69/17, 107/20)
8. Zakon o građenju („Narodne novine“ broj 153/2013, 20/2017, 39/2019, 125/2019)

**5. PRAVILA TESTIRANJA**

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta (osobna iskaznica).

Po utvrđivanju identiteta kandidatima će biti podijeljena pitanja koja su jednaka za sve. Pisana provjera znanja traje 45 minuta

Za vrijeme provjere znanja i sposobnosti nije dopušteno:

* + koristiti se bilo kakvom literaturom odnosno bilješkama
	+ koristiti mobitel ili druga komunikacijska sredstva
	+ napuštati prostoriju u kojoj se provjera odvija
	+ razgovarati ili na bilo koji drugi način ometati ostale kandidate

Kandidati koji prekrše prethodna pravila bit će udaljeni s provjere znanja i smatrat će se da su odustali od natječaja.

POVJERENSTVO ZA PROVEDBU JAVNOG NATJEČAJA